b'\n_START_ARTICLE_\nReenactment\n_START_SECTION_\nHistorikk\n_START_PARAGRAPH_\n\xc3\x85 gjenskape ber\xc3\xb8mte kampscener har en lang historie. I Romerriket ble sj\xc3\xb8slag vist fram i form av spektakul\xc3\xa6re gladiatorkamper, og i middelalderen var det ridderturneringer. Det moderne reenactment-begrepet er imidlertid amerikansk. Det brukes i dag p\xc3\xa5 flere spr\xc3\xa5k, ofte med skrivem\xc3\xa5ten \xc2\xabre-enactment\xc2\xbb.\n_START_SECTION_\nModerne reenactment-foreninger\n_START_PARAGRAPH_\nHvilke perioder og kriger som er popul\xc3\xa6re blant dagens reenactment-foreninger, avhenger gjerne av det enkelte omr\xc3\xa5dets historie. Ikke sjelden velger man kjente epoker med ber\xc3\xb8mte slag eller spektakul\xc3\xa6re drakter eller uniformer. I USA er den amerikanske uavhengighetskrigen og borgerkrigen vanlige temaer. Den amerikanske borgerkrigen er popul\xc3\xa6r ogs\xc3\xa5 i flere andre land. I Storbritannia finnes det grupper som demonstrerer rosekrigene, Napoleonskrigen, romerriket og naturlivis det britiske imperiet. I Norge er ikke overraskende vikinger et yndet tema, men ogs\xc3\xa5 her finner vi grupper som driver med middelalderen, 1700- og 1800-tallet. Selv om mange grupper framstiller h\xc3\xa6ravdelinger, er det vanlig at de i tillegg har en sivil \xc2\xabforpleiningsavdeling\xc2\xbb, og det finnes grupper som driver med ren \xc2\xabsivil\xc2\xbb reenactment.'